Lav et referat af nedenstående tekst:

Tekst:
I dag blev direktøren, formandsskabet af bestyrelsen og revisionen i Løkken Sparekasse frifundet ved Vestre Landsret. De var anklaget for at have administreret sparekassen så udygtigt, at de kunne stilles til ansvar for et tab på 275 millioner kroner. En af tilhørerne, der sad i retten i dag, var Kristian Andersen. Han var garant Løkken Sparekasse, og han mistede 289.000 kroner, da sparekassen krakkede. Han er meget uforstående overfor dagens dom. - Jeg er faktisk meget chokeret, frustreret og ked af det. At man i Danmark kan slippe godt fra, at lave sådan noget, som de lavede i Løkken Sparekasse, uden at det får nogle konsekvenser, det har jeg meget svært ved at forstå, siger Kristian Andersen. En skulder at græde ud ved Da sparekassen gik i opløsning, og udsigterne til at få garanternes penge igen var meget dystre, blev Kristian Andersen formand i den nystiftede forening for garanter i Løkken Sparekasse. Et formandskab, der skulle definere de næste ti år af nordjydens liv. Ti år, der kulminerede fredag. - Jeg har brugt efterhånden snart ti år af mit liv på Løkken Sparekasses kollaps. Jeg har så mange følelser fanget i det her, så af hensyn til fred i resten af mit liv, blev jeg nødt til at se denne sag til ende, siger Kristian Andersen. I forbindelse med sit formandsskab kom Kristian Andersen til at kende mange garanters skæbner. - Jeg har haft kontakt med flere 100 af garantforeningens medlemmer, som har spurgt om gode råd, eller bare skulle have en skulder at græde ud ved. Og jeg har selvfølgelig forsøgt at være der for dem efter bedste evne, siger han. Derfor er det også så svært for ham at forstå dagens dom. Ikke bare for sit eget vedkommende, men for hele samfundet. - Jeg synes også, det er forkert, at man i sådan en situation ikke dømmer, i et eller andet omfang, for at sende et signal til andre pengeinstitutter om, at sådan noget her, vil vi simpelthen ikke finde os i. Jeg synes, det er forkert overfor garanterne, overfor samfundet. Jeg synes i det hele taget, der er begået eklatante fejl i sparekassen, siger Kristian Andersen. Festmiddag blev til gravøl Med dommen i dag er der foreløbigt sat et punktum i sagen. Også for Kristian Andersen. - Dagen i dag, er en kulmination for mit vedkommende. Nu er det sandsynligvis helt slut efter så mange år. Jeg er kommet til, at love min søde kone, at nu må hun bestemme over min tilværelse de næste ti år. Om jeg kan overholde det, kan jeg være lidt usikker på, men det er hvert fald den aftale, vi har, siger han og fortsætter: - Og så har vi lavet den aftale, at vi i aften tager ind til Aarhus, og spiser en god middag. Og så blev det desværre sådan, at det ikke blev et festmåltid, men gravøl, vi skal have. siger Kristian Andersen.

Referat:
Da Løkken Sparekasse krakkede i 2009, mistede garanterne mere end 100 millioner kroner.